CELEX: 62021TN0771
Language: hr
Date: 2021-12-11 00:00:00
Title: Predmet T-771/21: Tužba podnesena 11. prosinca 2021. – Bategu Gummitechnologie/Komisija

14.2.2022   
            
            
               HR
            
            
               Službeni list Europske unije
            
            
               C 73/51
            
         
      Tužba podnesena 11. prosinca 2021. – Bategu Gummitechnologie/Komisija
      (Predmet T-771/21)
      (2022/C 73/65)
      Jezik postupka: njemački
      
         Stranke
      
      
         Tužitelj: Bategu Gummitechnologie GmbH (Beč, Austrija) (zastupnik: G. Maderbacher, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva:
      
                  —
               
               
                  proglasi ovu tužbu dopuštenom;
               
            
                  —
               
               
                  naloži Uniji, koju zastupa Komisija, plaćanje 70 695 720,35 eura;
               
            
                  —
               
               
                  naložiti Uniji snošenje troškova.
               
            
         Tužbeni razlozi i glavni argumenti
      
      Tužitelj u skladu s člankom 268. UFEU-a zahtijeva naknadu štete koju je pretrpio uslijed teških povreda koje je Komisija počinila u obavljanju svojih dužnosti. Suprotno svojim obvezama, Komisija nije utvrdila i nije otklonila povrede članaka 101. i 102. UFEU-a koje su počinili određeni proizvođači željezničkih vozila. Komisija je stvorila legitimna očekivanja i potaknula tužitelja na ulaganja.
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na Komisijinoj zlouporabi ovlasti i očitoj pogrešci u ocjeni
                  Komisija je propustila pažljivo ispitati sve činjenične i pravne elemente službene pritužbe koju je tužitelj podnio u skladu s člankom 7. Uredbe br. 1/2003 (1).
               
            
                  2.
               
               
                  Drugi tužbeni razlog, koji se temelji na teškoj povredi načela zaštite legitimnih interesa i pravne sigurnosti koju je počinila Komisija
                  Komisija je dala jasna, bezuvjetna i dosljedna jamstva da materijali koji se koriste u željezničkim vozilima moraju ispunjavati zahtjeve koje je ona sama postavila. S obzirom na ta jamstva, tužitelj je izvršio velika ulaganja osobito u razvoj tehnologije koja ispunjava te zahtjeve, a koja bi postala bezvrijedna zbog Komisijina nepostupanja.
               
            
                  3.
               
               
                  Treći tužbeni razlog, koji se temelji na teškoj povredi od strane Komisije tužiteljevog temeljnog prava na vlasništvo iz članka 17. Povelje Europske unije o temeljnim pravima (2)
                  
                  U skladu sa sudskom praksom Europskog suda za ljudska prava o članku 1. Dodatnog protokola br. 1. uz Europsku konvenciju za zaštitu ljudskih prava koji se u skladu s člankom 52. Povelje treba uzeti u obzir pri njezinu tumačenju, Komisija je dužna poduzeti pozitivne mjere radi zaštite tužiteljeva intelektualnog vlasništva. Komisija nije poduzela takve mjere.
               
            
                  4.
               
               
                  Četvrti tužbeni razlog, koji se temelji na povredi prava tužitelja na dobru upravu u skladu s člankom 41. Povelje
                  Komisiji je trebalo oko četiri godine nakon što je tužitelj podnio službenu protumonopolsku pritužbu da obavijesti tužitelja da nema namjeru okončati navodnu povredu na temelju te pritužbe i da do danas nije donijela konačnu odluku o pritužbi. Međutim, u dijelovima spisa koje je objavila Komisija ne postoji ništa što bi opravdalo duljinu postupka. Komisija je stoga povrijedila članak 41. Povelje.
               
            
         (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL 2003., L 1, str. 1) (SL, posebno izdanje na hrvatskom jeziku, poglavlje 8., svezak 1., str. 165.)
      
         (2)  Povelja Europske unije o temeljnim pravima (SL 2012., C 326, str. 391.)